

**รายละเอียดรางวัลคุณธรรมอวอร์ด ปี ๒๕๖๕**

**ประเภทสื่อ สาขาบทเพลง**

**๑. คำนิยาม**

**“บทเพลง”** หมายถึง ถ้อยคำที่นักประพันธ์เรียงร้อย หรือเรียบเรียงขึ้น ซึ่งประกอบด้วยเนื้อร้อง ทำนอง จังหวะ ทำให้เกิดความไพเราะ สร้างความเพลิดเพลินให้แก่ผู้ฟัง และสื่อความหมายผ่านบทเพลงที่เผยแพร่

**“คุณธรรม”** หมายถึง “พฤตินิสัย” หรือ ลักษณะส่วนบุคคล (Individual characteristic) ที่ทำ อย่างสม่ำเสมอ ผ่านกระบวนการคิด การตัดสินใจที่พอเหมาะพอดี

**“พอเพียง”** หมายถึง การแสดงออกถึงการดำเนินชีวิตด้วยความพอดี พอประมาณ ยึดทางสายกลาง โดยอาศัยความมีเหตุผล ใช้ความรู้ในการตัดสินใจด้วยความรอบคอบ มาใช้เพื่อสร้างภูมิคุ้มกันที่ดีจากเหตุการณ์หรือสถานการณ์ที่มากระทบทั้งภายในและภายนอก รู้เท่าทันการเปลี่ยนแปลง ทำให้สามารถดำเนินชีวิตได้ด้วย การพึ่งพาตนเอง ไม่เบียดเบียนตนเองและผู้อื่น รวมถึงสังคมและสิ่งแวดล้อม ประกอบด้วย ๓ องค์ประกอบ ได้แก่ (๑) ความพอประมาณ (๒) ความมีเหตุผลรอบรู้รอบคอบ และ (๓) การมีภูมิคุ้มกัน

**“วินัย”** หมายถึง การแสดงออกถึงความยึดมั่นและความรับผิดชอบในหน้าที่ของตนเอง ความมีวินัย ต่อตนเองเพื่อผลักดันให้ชีวิตของตนเกิดความก้าวหน้า ความมีวินัยต่อองค์กร สังคม รวมไปถึงการปฏิบัติตามจริยธรรม จรรยาบรรณ และความเคารพต่อกฎหมายประกอบด้วย ๓ องค์ประกอบ ได้แก่ (๑) การปฏิบัติตามข้อตกลง กฎกติกา และแบบแผน (๒) การทำหน้าที่ของสมาชิกในองค์กร (ภายในองค์กร) และ (๓) ความรับผิดชอบต่อผู้มีส่วนได้ส่วนเสีย (ภายนอกองค์กร)

**“สุจริต”** หมายถึง การแสดงออกถึงการปฏิบัติที่ยึดถือความถูกต้อง ดีงาม ประพฤติชอบและเหมาะสม ทั้งต่อตนเอง หน้าที่การงาน บุคคลอื่น และสังคม ยืนหยัดในการรักษาความจริง ความถูกต้อง ไม่เบียดเบียนผู้อื่นและส่วนรวม ปฏิเสธการกระทำที่ไม่ถูกต้องและก่อให้เกิดความเสียหายทั้งปวง ประกอบด้วย ๒ องค์ประกอบ ได้แก่ (๑) ความโปร่งใส และ (๒) ธรรมาภิบาลขององค์กร

**“จิตอาสา”** หมายถึง การแสดงออกถึงการเป็นผู้มีความใส่ใจต่อสังคมสาธารณะ อาสาลงมือกระทำการอย่างหนึ่งอย่างใดด้วยความเต็มใจ และความสามัคคีโดยเป็นการกระทำที่ไม่ใช่หน้าที่ของตน เพื่อหวังให้เกิดประโยชน์ต่อผู้อื่น สังคม และประเทศชาติโดยไม่หวังได้รับผลประโยชน์ตอบแทน เป็นการกระทำเพื่อความดี เอื้ออาทรต่อคนร่วมสังคม และทำอย่างสม่ำเสมอจนเป็นนิสัย ประกอบด้วย ๑ องค์ประกอบ ได้แก่ การทำกิจกรรมที่เป็นประโยชน์ต่อผู้อื่นและองค์กรด้วยความสมัครใจไม่หวังผลตอบแทน

**“กตัญญู”** หมายถึง การแสดงออกหรือการรับรู้เกี่ยวกับการสำนึกและตอบแทนคุณหรือความดีที่ผู้อื่นกระทำด้วยการแสดงออกทั้งการกระทำและคำพูด แสดงความเคารพนับถือ ยกย่องเชิดชู ขยันหมั่นเพียรในหน้าที่ของตนเองเพื่อให้เกิดความรุ่งเรือง รักษาเกียรติยศและนำชื่อเสียงมาสู่องค์กร โดยการแสดงออกนั้นเป็นการกระทำที่ไม่ต้องมีกฎระเบียบหรือสถานการณ์บังคับและกระทำเมื่อมีโอกาสหรือกำลังความสามารถเพียงพอที่กระทำได้ ประกอบด้วย ๒ องค์ประกอบ ได้แก่ (๑) การสำนึกความดี และ (๒) การตอบแทนความดี

อ้างอิงจาก: คู่มือส่งเสริมการใช้มาตรฐานด้านคุณธรรม สำหรับองค์กร ศูนย์คุณธรรม (องค์การมหาชน)

**๒. คุณสมบัติ**

๒.๑ เป็นสื่อ สาขาบทเพลง ที่มีเนื้อหาแง่มุมเกี่ยวข้องด้านคุณธรรม หรือสื่อสารเพื่อกระตุ้นจิตสำนึก ด้านคุณธรรม ส่งเสริมให้ผู้รับมีพฤติกรรมด้านคุณธรรม พอเพียง วินัยรับผิดชอบ สุจริต จิตสาธารณะ กตัญญู และ/หรือคุณธรรมอื่น ๆ ที่มีเนื้อหาไม่ขัดต่อศีลธรรม จริยธรรม ไม่สื่อถึงการยุยง ปลุกปั่น หรือเป็นการละเมิดต่อผู้อื่น

๒.๒ เป็นสื่อ สาขาบทเพลง ที่แต่งเนื้อร้องและทำนองขึ้นมาใหม่ โดยไม่ลอกเลียนหรือดัดแปลงมาจาก ของผู้อื่น

๒.๓ มีการเผยแพร่ผ่านสื่อในช่องทางต่าง ๆ ครั้งแรก ตั้งแต่วันที่ ๑ มกราคม ถึง ๓๑ ธันวาคม ๒๕๖๕

**๓. การส่งผลงาน**

ผู้สนใจสามารถส่งผลงาน ได้ ๓ ช่องทาง ดังนี้

๑. ส่งผลงานผ่านทางเว็บไซต์ www.moralawards.com **ตั้งแต่วันที่ ๑ พฤษภาคม ถึง ๑๕ มิถุนายน ๒๕๖๖ เวลา ๒๓.๕๙ น.**

๒. ส่งเอกสารทางไปรษณีย์ มาที่ ศูนย์คุณธรรม (องค์การมหาชน) เลขที่ ๖๙/๑๖-๑๗ อาคารวิทยาการจัดการ มหาวิทยาลัยมหิดล (CMMU) ถนนวิภาวดีรังสิต แขวงสามเสนใน เขตพญาไท กรุงเทพมหานคร ๑๐๔๐๐ ทั้งนี้ จำเป็นต้องแนบไฟล์ผลงานบันทึกลงแฟลชไดร์ฟ (Flash Drive) ประกอบด้วย (๑) Link ผลงานหรือ ไฟล์ผลงาน ในรูปแบบไฟล์ AVI, WMV, MP4, MOV ฯลฯ และ (๒) ไฟล์เอกสาร ในรูปแบบ PDF **ตั้งแต่วันที่ ๑ พฤษภาคม ถึง ๑๕ มิถุนายน ๒๕๖๖ โดยถือวันส่งต้นทางประทับตราเป็นสำคัญ**

๓. ส่งเอกสารด้วยตนเอง (ภายในวันและเวลาราชการ) ที่ศูนย์คุณธรรม (องค์การมหาชน) เลขที่ ๖๙/๑๖-๑๗ อาคาร วิทยาการจัดการ มหาวิทยาลัยมหิดล (CMMU) ถนนวิภาวดีรังสิต แขวงสามเสนใน เขตพญาไท กรุงเทพมหานคร ๑๐๔๐๐ ทั้งนี้ จำเป็นต้องแนบไฟล์ผลงานบันทึกลงแฟลชไดร์ฟ (Flash Drive) ประกอบด้วย (๑) Link ผลงานหรือไฟล์ผลงาน ในรูปแบบไฟล์ AVI, WMV, MP4, MOV ฯลฯ และ (๒) ไฟล์เอกสาร ในรูปแบบ PDF **ตั้งแต่วันที่ ๑ พฤษภาคม ถึง ๑๕ มิถุนายน ๒๕๖๖ เวลา ๑๖.๓๐ น.**

**๔. สามารถสอบถามรายละเอียดเพิ่มเติมได้ที่**

นางสาวญาดา อาสานะพันธุ์ โทร. ๐๘๙ ๔๙๙ ๔๐๔๕, นางสาววรรธนันท์ วัฒนเศรษฐบำรุง โทร. ๐๖๒ ๖๓๑ ๙๙๗๑, นางสาวนันทพร ทาวะระ โทร. ๐๘๑ ๕๕๒ ๖๓๙๐ และนายจักราชัย ทองเพ็ชร์ โทร. ๐๘๘ ๔๘๔ ๘๘๔๐



**แบบฟอร์มเสนอผลงาน**

**เพื่อเข้ารับการคัดเลือกรางวัลคุณธรรมอวอร์ด ปี ๒๕๖๕**

**ประเภทสื่อ สาขาบทเพลง**

* ชื่อ - สกุล (ผู้เสนอผลงาน)......................................................................................................................................

เบอร์โทรศัพท์..................................................................... ID Line……………..………………………………………………

E-Mail....................................................................................................................................................................

หน่วยงาน...............................................................................................................................................................

* ความเกี่ยวข้องกับผลงาน

เจ้าของผลงาน/ผู้ผลิต

ผู้ประพันธ์คำร้อง/ทำนอง

อื่น ๆ (โปรดระบุ)............................................................................................................................................

* ชื่อผลงาน...............................................................................................................................................................

Link ผลงาน...........................................................................................................................................................

วัน/เดือน/ปี (ที่เผยแพร่)........................................................................................................................................

ช่องทางการเผยแพร่..............................................................................................................................................

* เนื้อเพลง

...............................................................................................................................................................................

...............................................................................................................................................................................

............................................................................................................................................................................... ...............................................................................................................................................................................

...............................................................................................................................................................................

...............................................................................................................................................................................

............................................................................................................................................................................... ...............................................................................................................................................................................

...............................................................................................................................................................................

............................................................................................................................................................................... ...............................................................................................................................................................................

...............................................................................................................................................................................

...............................................................................................................................................................................

...............................................................................................................................................................................

* ชื่อ - สกุล (ผู้ประสานงาน)......................................................................................................................................

เบอร์โทรศัพท์..................................................................... ID Line……………..………………………………………………

E-Mail....................................................................................................................................................................

ที่อยู่.......................................................................................................................................................................

...............................................................................................................................................................................

* กฎหมายว่าด้วยลิขสิทธิ์และทรัพย์สินทางปัญญา

ผู้เสนอผลงานต้องรับผิดชอบต่อลิขสิทธิ์ของข้อมูล ได้แก่ เนื้อหา ภาพ เสียง คลิปวิดีโอ ซอฟต์แวร์ หรือ อื่นใดที่ใช้ในการผลิตผลงาน โดยต้องไม่ละเมิดกฎหมายว่าด้วยลิขสิทธิ์และทรัพย์สินทางปัญญา และมีการอ้างอิง ถึงแหล่งที่มาอย่างชัดเจน ศูนย์คุณธรรม (องค์การมหาชน) ไม่มีส่วนรับผิดชอบใด ๆ ทั้งสิ้น ในกรณีที่มีการละเมิดลิขสิทธิ์

ให้ความยินยอม

* นโยบายคุ้มครองข้อมูลส่วนบุคคล (Privacy Policy)

ตามพระราชบัญญัติคุ้มครองข้อมูลส่วนบุคคล พ.ศ. ๒๕๖๒ ซึ่งจะมีผลบังคับใช้อย่างเป็นทางการในวันที่ ๑ มิถุนายน ๒๕๖๕ ศูนย์คุณธรรม (องค์การมหาชน) (ศคธ.) ให้ความสำคัญอย่างยิ่งต่อการคุ้มครองข้อมูล ส่วนบุคคลและการปฏิบัติตามกฎหมายคุ้มครองข้อมูลส่วนบุคคล และเพื่อให้เจ้าของข้อมูลส่วนบุคคลเชื่อมั่นว่า ศคธ. จะดูแลรักษาข้อมูลส่วนบุคคลของเจ้าของข้อมูลส่วนบุคคล และให้มีมาตรการรักษาความมั่นคงปลอดภัย ที่เหมาะสม

ทั้งนี้ เพื่อให้การดำเนินการรางวัลคุณธรรมอวอร์ด ปี ๒๕๖๕ เป็นไปตามวัตถุประสงค์ ศูนย์คุณธรรม จึงขอใช้ข้อมูลดังกล่าวที่ท่านได้ลงทะเบียนในแบบฟอร์มนี้ไว้ เพื่อการติดต่อประสานงาน รวมทั้งการใช้ข้อมูลรายละเอียด รูปถ่าย และวิดีโอต่าง ๆ ที่ท่านให้ไว้เพื่อการประชาสัมพันธ์ต่อไป

ให้ความยินยอม

**ข้าพเจ้าขอรับรองว่าข้อความที่ระบุไว้ข้างต้นเป็นความจริงทุกประการและยินดีให้เสนอผลงาน เพื่อเข้ารับการคัดเลือกรางวัลคุณธรรมอวอร์ด ปี ๒๕๖๕ ประเภทสื่อ สาขาบทเพลง**

ลงชื่อ............................................(ผู้เสนอผลงาน)

(...........................................)

วันที่......./................./.........